Til Forskerforbundet

Hovedtariffoppgjøret 2010 i stat og HSH: Høringssvar fra Forskerforbundets bibliotekforening (FBF)

Likelønn:

1.  
Argumenter for likelønn: For å øke rekrutteringen av flere menn til kvinnedominerte yrker og utdanninger som b.l.a. bibliotekarutdanningen. I et likestillingsperspektiv er likelønn mellom kvinner og menn i kvinnedominerte yrker den største likestillingsutfordringen vi har i Norge. Det er viktig å få hevet lønnsnivået i de kvinnedominerte yrkene (3-5 års utdannelse) så de kommer på nivå med tilsvarende som for eksempel ingeniører og lærere med like lang utdannelse.

2.  
Opprettelsen av lønnsmessige skjevheter bør skje gjennom en sentral likelønnspott i forbindelse som det forhandles om sentralt (sentrale justeringer) for de gruppene det gjelder.  
  
3.  
Det er viktig at skjevhetene med hensyn til likelønn prioriteres i dette oppgjøret . Dersom myndighetene ikke avsetter en ekstraordinær likelønnspott bør minimum 1% av den økonomiske rammen bli brukt på å rette opp skjevhetene med hensyn til likelønn. For bibliotekarene vil det gjelde hele lønnsplan 90.205 Bibliotekar.

Uføretrygd og særalders grense:

4. og 5.   
Vi foreslår at dagens rettigheter beholdes og at FF gir saken høy prioritet og at arbeidstakers bidrag til pensjonsordningen kan økes til 3%.

Lønn under sykdom

6.  
 Vi ønsker at dagens rettigheter med full lønn under sykdom opprettholdes.

Lønn

11.  
Vi ønsker å fremme krav på kun to av elementene ved tariffoppgjøret i 2010; sentrale justeringer og lokale forhandlinger. Dette vil gjøre at en større andel av midlene kan brukes til likelønnspott ved de sentrale justeringsforhandlingene.

Hvor stor andel av rammen bør gå til de forskjellige elementene i oppgjøret:  
- sentrale justeringer: 1%   
-lokale forhandlinger: 2,3% avhengig av rammen.

12.  
Ved dette oppgjøret må justeringsforhandlingene prioriteres foran lokale forhandlinger for å få til et likelønnsoppgjør dersom det ikke avsettes en særskilt pott til likelønn.

13.  
Vår 1. prioritet er: 1077 Hovedbibliotekar bør heves minst 4 ltr i bunn og parallell forskyves med 2 lønnstrinn.  
Vår 2. prioritet: 1515 Spesialbibliotekar bør heves med minst 2 ltr i bunn og parallell forskyves med 2 lønnstrinn.

Få inn en merknad til HTA at bibliotekar med Mastergrad bør minimum plasseres og avlønnes i 1515 Spesialbibliotekar.